শনিবার মুক্তি পেল ‘বাগি ৪’-এর ট্রেলার

ওয়েব ডেস্ক: শনিবার মুক্তি পেল ‘বাগি ৪’-এর ট্রেলার (Baaghi 4 Trailer)। ট্রেলারে ভয় ধরালো টাইগার (Tiger Shroff)-সঞ্জয়ের (Sanjay Dutta) অ্যাকশন। টিজার দেখার পর অধীর আগ্রহে দর্শকরা অপেক্ষা করেছিলেন ট্রেলার মুক্তির জন্য। কয়েক সেকেন্ডের টিজারেই বোঝা গিয়েছিল, সিনেমাতে দেখা যাবে ভরপুর অ্যাকশন। ৩.৪২ মিনিটের ট্রেলারে দেখানো হয়েছে প্রেম-প্রতিশোধ, রোম্যান্স থেকে অ্যাকশন, বিনোদনের সব কিছুই।

এটি প্রেমের গল্প, যেখানে টাইগার তার মৃত প্রেমিকার প্রেমে আচ্ছন্ন। সে কিছুতেই স্বীকার করতে চায় না তাঁর প্রেমিকার মৃত্যু হয়েছে। নৌবাহিনী অফিসার হওয়া সত্বেও টাইগারের জীবন ছারখার হয়ে যায় প্রেমিকার মৃত্যুর পর। টাইগার প্রেমিকাকে খুঁজে বেড়ালে অনেকেই মনে করছেন, যাকে টাইগার খুঁজে বেড়াচ্ছেন তার অস্তিত্বই নাকি নেই। কিন্তু তাহলে? হয় প্রেমিকা রয়েছেন না হলে লুকিয়ে রয়েছে অন্য কোনও রহস্য। এহেন প্লটকে কেন্দ্র করেই এগিয়েছে ‘বাগি ৪’-এর গল্প। ট্রেলারের ঝলকে তেমন আভাসই পাওয়া গেল। যেখানে সঞ্জয় দত্তের সম্মুখ সমরে দেখা যাবে টাইগার শ্রফকে। টাইগার একা নন, ট্রেলারে নজর কেড়েছেন সঞ্জয় দত্তও।

আরও পড়ুন: পুজোয় আসছে ‘রক্তবীজ ২’, নুসরতের আইটেম গান ‘অর্ডার ছাড়া বর্ডার ক্রস’ ছুঁল নতুন মাইলফলক

সিনেমায় হরনাজ সান্ধু এবং সোনামকেও দেখা গেছে দুর্দান্ত অ্যাকশন মুডে। ছবিতে টাইগারের বন্ধুর ভুমিকায় অভিনয় করেছেন শ্রেয়স তালপাড়ে। অনেকদিন বাদে এইরকম চরিত্রে অভিনয় করছেন তিনি। ট্রেলার দেখে আবার অনেকে রণবীর কাপুরের সঙ্গে টাইগার শ্রফের তুলনা টেনেছেন। রণবীর কাপুরের ‘অ্যানিম্যাল’-এ রক্তারক্তি, অ্যাকশন দেখে অনেকেরই ভ্রুযুগল আন্দোলিত হয়েছিল। অযাচিতভাবে মারপিটের দৃশ্য রাখার পাশাপাশি হিংস্রতার প্রচার করার অভিযোগও উঠেছিল পরিচালক সন্দীপ রেড্ডি ভাঙ্গার উপর। তবে বাগির চতুর্থ ফ্র্যাঞ্চাইজির ট্রেলার দেখে সিনেদর্শকদের মত, ‘এই ছবি তো অ্যাকশন, রক্তারক্তি, হিংস্রতার নীরিখে অ্যানিম্যালকেও ছাপিয়ে যাবে।’

অন্য খবর দেখুন